CELEX: 62018CA0404
Language: el
Date: 2019-06-20 00:00:00
Title: Υπόθεση C-404/18: Απόφαση του Δικαστηρίου (τρίτο τμήμα) της 20ής Ιουνίου 2019 [αίτηση του Arbeidsrechtbank Antwerpen (Βέλγιο) για την έκδοση προδικαστικής αποφάσεως] — Tine Vandenbon, Jamina Hakelbracht, Instituut voor de Gelijkheid van Vrouwen en Mannen κατά WTG Retail BVBA (Προδικαστική παραπομπή — Κοινωνική πολιτική — Οδηγία 2006/54/ΕΚ — Ίση μεταχείριση ανδρών και γυναικών — Πρόσβαση στην απασχόληση και όροι εργασίας — Άρθρο 24 — Προστασία από αντίποινα — Απόρριψη υποψήφιας για θέση εργασίας λόγω της εγκυμοσύνης της — Εργαζόμενος ο οποίος παρενέβη υπέρ της υποψήφιας αυτής — Απόλυση του εργαζομένου)

12.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/12
            
         
      Απόφαση του Δικαστηρίου (τρίτο τμήμα) της 20ής Ιουνίου 2019 [αίτηση του Arbeidsrechtbank Antwerpen (Βέλγιο) για την έκδοση προδικαστικής αποφάσεως] — Tine Vandenbon, Jamina Hakelbracht, Instituut voor de Gelijkheid van Vrouwen en Mannen κατά WTG Retail BVBA
      (Υπόθεση C-404/18) (1)
      
      (Προδικαστική παραπομπή - Κοινωνική πολιτική - Οδηγία 2006/54/ΕΚ - Ίση μεταχείριση ανδρών και γυναικών - Πρόσβαση στην απασχόληση και όροι εργασίας - Άρθρο 24 - Προστασία από αντίποινα - Απόρριψη υποψήφιας για θέση εργασίας λόγω της εγκυμοσύνης της - Εργαζόμενος ο οποίος παρενέβη υπέρ της υποψήφιας αυτής - Απόλυση του εργαζομένου)
      (2019/C 270/14)
      Γλώσσα διαδικασίας: η ολλανδική
      
         Αιτούν δικαστήριο
      
      Arbeidsrechtbank Antwerpen
      
         Διάδικοι στην υπόθεση της κύριας δίκης
      
      Tine Vandenbon, Jamina Hakelbracht, Instituut voor de Gelijkheid van Vrouwen en Mannen
      κατά
      WTG Retail BVBA
      
         Διατακτικό
      
      Το άρθρο 24 της οδηγίας 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης, έχει την έννοια ότι αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, κατά την οποία, σε περίπτωση που ένα πρόσωπο το οποίο εκτιμά ότι υπέστη διάκριση λόγω φύλου έχει υποβάλει καταγγελία, εργαζόμενος ο οποίος του παρέσχε υποστήριξη στο πλαίσιο αυτό προστατεύεται από τα αντίποινα του εργοδότη μόνον εφόσον έχει παρέμβει ως μάρτυρας κατά την εξέταση της καταγγελίας αυτής και εφόσον η μαρτυρία του πληροί τις τυπικές απαιτήσεις που προβλέπει η εν λόγω ρύθμιση.
      
         (1)  ΕΕ C 311 της 3.9.2018.